BEC พุ่งเกือบ 6% นิวไฮรอบ 1 เดือน ลุ้นราคาวิ่งทดสอบแนวต้าน 5.80 บ.
BEC พุ่งเกือบ 6% นิวไฮรอบ 1 เดือน ลุ้นราคาวิ่งทดสอบแนวต้าน 5.80 บ. ล่าสุด ณ เวลา 15.11 น. อยู่ที่ 5.55 บาท บวก 0.30 บาท หรือ 5.71% สูงสุดที่ 5.55 บาท ต่ำสุดที่ 5.30 บาท ด้วยมูลค่าซื้อขาย 48.90 ล้านบาท
21 ม.ค. 2562

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 15.11 น. อยู่ที่ 5.55 บาท บวก 0.30 บาท หรือ 5.71% สูงสุดที่ 5.55 บาท ต่ำสุดที่ 5.30 บาท ด้วยมูลค่าซื้อขาย 48.90 ล้านบาท

โดยราคาหุ้น BEC ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 5.60 บาท เมื่อวันที่ 7 ธ.ค.2561
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำซื้อ BEC ประเมินแนวรับที่ 5.45 บาท และ 5.40 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 5.80 บาท และ 6 บาทเป็นจุดขายทำกำไร
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่ เพิ่มสูงขึ้น หลังจากเคลื่อนไหวออกด้านข้างเหนือเส้นค่าเฉลี่ย 50 วัน ในขณะที่โครงสร้างในระยะยาวยังมีโอกาสปรับตัวเพิ่มขึ้นต่อเนื่อง
ส่วน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60 STOP LOSS ถ้าราคาหุ้นปิดต่ำกว่า 5.10 ลงไป